வளைகுடா நாடுகளிலிருந்து சுமார் ஒரு டிரில்லியன் டாலர் அளவிற்கான முதலீடுகளைக் கவரும் நோக்கத்தின் பெயரில் இஸ்லாமிய வங்கிகளை அறிமுகப் படுத்துவதாக அரசு முடிவெடுத்திருக்கிறது. மந்திரி சபைச் செயலர் தலைமையில் நிதியமைச்சகச் செயலர் உட்பட பல செயலர்கள் கூடிய ஒரு குழுவை சத்தமின்றி அமைத்து, ஆலோசனை செய்யப் பணித்தது மத்திய அரசு. அந்தக்குழுவின் பரிந்துரைப்படி மத்திய அரசு இஸ்லாமிய வங்கிகளை அறிமுகம் செய்ய முடிவு செய்துள்ளது. அந்தக் குழுவின் அறிக்கையின்படியே இந்திய ரிசர்வ் வங்கியும் நிதியமைச்சகமும் சேர்ந்து, இஸ்லாமிய வங்கிகளைத் துவக்குவதற்கான சட்டத் திருத்தங்களை கொண்டுவரத் தேவையான பணிகளை மேற்கொண்டுள்ளன.